‘એ પ્રથમ તમારા મન પર કબજો જમાવે છે કારણ કે... સંકલ્પ વિકલ્પાત્મકો મનઃ મનનો સ્વભાવ જ સંકલ્પ, વિકલ્પ કરવાનો છે. પછી એ તમારી બુદ્ધિ પર કબજો જમાવે છે કારણ કે, નિશ્ચયાત્મિકા બુદ્ધિઃ દૃઢતા, નિર્ણયાત્મકતા એ બુદ્ધિનો સ્વભાવ છે. મન અને બુદ્ધિ પર કબજો મેળવીને એ તમારી પાસે પોતાની ઈચ્છા પૂર્ણ કરાવવા મથે છે. પણ તમે સાનભાન, સારાસારની વિવેકબુદ્ધિ, તર્કશક્તિ, નિર્ણયશક્તિ ગુમાવતા જાવ છો. એમાંથી જ બદહાલીની શરૂઆત થાય છે અને સૂઝબૂઝ એટલી હદે ગુમાવી બેસાય છે કે આમ કરવાથી મરી જઈએ એવી ખબર સુદ્ધાં રહેતી નથી.’